เรียน สอบถามคุณค่ะปัจจุบันตั้งครรภ์ 36 สัปดาห์ ช่วงอาทิตย์ที่ผ่านมา มือเริ่มบวม และมีอาการชาที่ปลายนิ้วข้างซ้ายตลอด 24 ชั่วโมง มีอาการบวมที่หน้าบางครั้งช่วงตื่นนอน แต่ไม่มีอาการบวมที่ขา (ขาจะบวมขึ้น หากวันนั้นๆเดินหรือยืนเยอะ) มีคลื่นไส้ 1 ครั้ง แต่ไม่อาเจียน สายตาปกติไม่พร่ามัว ไม่เห็นจุดขาว มีโอกาสเสี่ยงเกิดภาวะครรภ์เป็นพิษมั๊ยคะ
สวัสดีค่ะ จากที่เล่ามา ยังไม่สามารถสรุปได้ว่า เป็นอาการจากการตั้งครรภ์ปกติ หรือเป็นอาการครรภ์เป็นพิษนะคะแนะนำ หากมีสถานพยาบาลใกล้บ้าน ให้ลองไปวัดความดันโลหิตดูนะคะ หากพบว่าความดันโลหิตสูงกว่าหรือเท่ากับ 140 / 90 มิลลิเมตรปรอท ควรรีบไปพบสูตินารีแพทย์นะคะสามารถอ่านเพิ่มเติมได้ที่นี่ค่ะ